Fenyő Márta vagyok, a Bioptron lámpa és a Sensolite fényágy, azaz a polarizáltfény-terápia feltalálója. 33 éve született a polarizált fény biológiai stimuláló hatásaival kapcsolatos találmányom. Azóta gyűjtöm a tapasztalatokat, végzem a kutatásokat ezzel a csodálatos természetes módszerrel kapcsolatban. A továbbiakban olyan terápiás javaslatokat olvashat, melyeket az eddig nyert gyakorlati tapasztalatok alapján, illetve a polarizált fény fiziológiás és biológiai hatásmechanizmusának alapos ismeretében állítottam össze. Miért tartom olyan csodálatosnak a polarizált fényt? Mert természetes, nem árthat, és fantasztikus hatásai vannak!

A Sensolite polarizáltfény-terápia óriási előnye, hogy 0-tól 99 éves korig mindenki használhatja: csecsemők, kisgyermekek, tinédzserek, kamaszok, huszonévesek, aktív fiatalok, egészséges életmódra vágyó középkorúak és különféle típusú mozgáskorlátozottsággal rendelkező idős emberek is. A Sensolite fényterápia további sajátossága, hogy minden egyéb eljárással kombinálva is használható. Tehát, például aki a betegségével kapcsolatban gyógyszert szed vagy fizikoterápiás eljárást folytat, netán egyéb természetes módszerrel gyógyul, akkor kiegészítő kezelésként nyugodtan használhatja a Sensolite polarizált fényét is. Tehát Ön, aki olvassa a Sensolite alábbiakban vázolt lehetőségeit, mindig gondolja végig, van-e a környezetében olyan kisgyermek- akár az Öné, vagy másé - esetleg felnőtt, aki a Sensolite nyújtotta nagyszerű lehetőségeket a saját maga számára hasznosíthatja!

A Sensolite polarizáltfény-terápiát több területen alkalmazhatja eredményesen, így például prevenció terén, a szellemi- és fizikai teljesítőképesség fokozására, a mentális egyensúly megtartására; a gyönyörű bőrért, körömért és hajért; fájdalomcsillapításra, vagy akár kismamák és kisbabáik kezelésére. De nézzük sorban, hátha Ön is magára ismer!

***A preventíven gondolkodóknak***

A Sensolite fényágy polarizált fénye 1 cm mélyen behatol a bőr felszíne alá, így eléri a bőr alatt a kapilláris erekben keringő vért, valamint a nyirokereket is, ezáltal a teljes szervezetre nézve érvényesülhet a polarizált fény korábbi kutatások során kimutatott két legfontosabb előnye, azaz:

1. az immunitásért felelős sejtek (fehérvérsejtek) stimulálása
2. a vörösvértestek oxigénmegkötő képességének fokozása

A fenti biológiai jelenségeknek köszönhetően - a tapasztalatok szerint - a teljes testre ható polarizáltfény-terápia különféle területeken bír preventív hatással. Például a Sensolite rendszeres használatával elérhetjük, hogy immunrendszerünk folyamatosan, fokozottan felkészült állapotban legyen, ezáltal megelőzhetővé válhatnak a vírusos és bakteriális fertőzések, továbbá a test, a szervezet, az izmok, az erek rugalmasabbá válásával megelőzhetők lehetnek például a sportsérülések a rendszeresen sportoló emberek esetében.

*Hogyan maradjanak egészségesek gyermekeink?*

Nagyon sok olyan kisgyermek van, akinél az ősz beköszöntével, az iskolai tanítás és az óvoda kezdetével elindulnak a felső légúti problémák, a nátha, orrdugulás, középfül-gyulladás, arcüreggyulladás, majd a leszivárgó váladéknak köszönhetően rövidesen a torok és a hörgők is begyulladnak. Jön a hurutos, esetenként száraz köhögés, rossz esetben a tüdőgyulladás, melynek igen súlyos szövődményei lehetnek. Az orvos gondolkodásmódjától függően korábban, vagy később a folyamat valamelyik lépcsőfokánál elkezdődik az antibiotikumos kezelés, melynek mennyiségét és adásának sűrűségét minden szülő és minden orvos minimalizálni szeretné. És ez a szinte folyamatos betegeskedés könnyen elhúzódhat a tavaszi hónapok közepéig. A gyerek ilyenkor sok kellemetlenséget, fájdalmat és szenvedést él át, de a gyermek gondozását végző szülő szorongásai és izgalmai sem elhanyagolhatók. Nos, a polarizáltfény-terápia ezeken a gondokon segíthet! A Sensolite fényágy rendszeres használatát elsősorban a fent említett állapotok megelőzésére ajánljuk. Amennyiben a gyermek a Sensolite fényágyat rendszeresen használta preventív céllal, nagy valószínűséggel, az esetleg bekövetkező betegség gyorsabb lefolyását remélheti a család. Az ilyen problémákkal küzdő gyermekek 80%-a nagyon jól reagált a preventív kezelésre (*Inflammation Research, 2011 January*), ezt a visszatérő betegségek számának és az igénybevett, szükségessé vált antibiotikumok mennyiségének jelentős csökkenése mutatta. Ha gyermeke különösen érzékeny a fertőzésekre, és könnyen megkapja a náthával, torokfájással, köhögéssel járó fertőzéseket, akkor érdemes megelőzésképpen a számára javasolt kúrát igénybe venni. A terápiát 1-2 hetes kortól egészen 4 éves korig ajánljuk. Amíg a kezelést valamelyik szülőjükkel vagy testvérükkel együtt is igénybe veszik, együtt fekszenek be a terápiás ágyba, nyugodtan magukkal vihetnek játékot, könyvet is. Tapasztalataink szerint a gyerekek kivétel nélkül nagyon szeretnek a Sensolite-ban tartózkodni, és sok esetben inkább az a kérdés merül fel: hogyan vegyék rá gyermeküket, hogy kijöjjön a fényágyból? Rendszeres Sensolite kezeléssel jó eséllyel megelőzhetők a felső légúti fertőzések. Ha a betegség mégis bekövetkezik, arra kell vigyázni, nehogy lázas állapotban vigyük a gyermeket a fényágyba. Az akut időszakot követően azonban mindenképpen érdemes megkezdeni a kúrát, mert a szövődmények előfordulási valószínűsége jelentősen csökkenthető. A megelőzést szolgáló teljes test polarizáltfény-terápiás kúrát ajánlatos már szeptemberben elkezdeni, a tél folyamán pedig ún. fenntartó kezelésekkel folytatni egészen a kritikus időszak végéig, vagyis március közepéig. Felnőttek esetében is előfordulnak a rendszeresen visszatérő légúti fertőzések. A megelőzés, illetve az esetleg felmerülő betegség lefolyásának gyorsítása a gyermekekéhez hasonló módon végezhető el, de a kezelési időtartam felnőttek esetében hosszabb: 20 perc.

**Mentális egyensúly – az egészség egyik alappillére**

Nagyon sok embernek vannak vegetatív problémái a legkülönbözőbb területeken – pl. bélműködés, gyomor- illetve nőgyógyászati problémák, emésztési zavarok, reflux, különféle helyeken érzett fájdalom, működési zavar, stb. Sok ilyen vegetatív jellegű problémának a hátterében pszichoszomatikus hatások állnak. A mai világban sajnos sokan szenvednek a stressz, a szorongás, a félelem, a depresszió miatt, melyeknek nagyon sok esetben vannak pszichoszomatikus hatásai – ezek pedig különféle fizikai problémákban, betegségekben testesülhetnek meg.

Vannak azonban olyan emberek is, akiknél mindez nem jelentkezik betegség formájában, egyszerűen „csak“ szenvednek tőlük. A rendszeres Sensolite polarizáltfény-terápiának köszönhetően vendégeinknek már néhány kezelést követően is érzékelhetően javul a hangulatuk, a közérzetük, oldódik a stressz, a feszültség, a szorongás. Számtalanszor tapasztaltuk, hogy aki búskomoran, szomorúan vagy nagyon rossz hangulatban megy be a fényágyba, mosolyogva lép ki a kezelés után a helyiségből. Azt is számtalanszor tapasztalatuk már, hogy a stressz és szorongás miatti pszichoszomatikus tünetek a lelki nyomás csökkenésével párhuzamosan enyhülhetnek, vagy teljesen megszűnhetnek a rendszeres fénykezelések hatására, hiszen a kiváltó okot, a stresszt és a szorongást képesek vagyunk oldani.

Sokaknál a munkahelyi stressz és szorongás alvásproblémákat okozhat, sokaknak van gondja az elalvással vagy az éjszakai átalvással. Tapasztalataink szerint – ritka kivételtől eltekintve – a Sensolite terápia segít az alvásproblémákon – mind az elalvási, mind az átalvási gondokkal küszködők számára. Ezeknek a vendégeinknek azonban azt ajánljuk, hogy a Sensolite fénykezelést inkább a reggeli, délelőtti időszakban vegyék igénybe!

Halkan megjegyezzük, hogy olyan családokban, ahol nagyon vágyik a férj és feleség egy kisbabára, de próbálkozásaik - nem kimutatható okok miatt - sorozatosan kudarcot vallanak, igyekezetük fokozatosan görcsössé válik. Bizton tudhatjuk, hogy ez nem használ a várt gyermekáldás megvalósulásának. A rendszeres Sensolite fénykezelés nem csak a szerelmi együttlét görcsösségét oldhatja, hanem a működési mechanizmus ismerete alapján feltételezhető, hogy a fokozott oxigénellátásnak köszönhetően a leendő édesanya szervezete sokkal fogadókészebbé válik az esetleges megtermékenyülésre, mint egyébként. Számos tapasztalat mutatja, hogy a Sensolite fényágy használata segíti mind fizikai, mind pszichés alapon a férfiak potenciáját és libidóját.

**Akik rendszeresen és aktívan sportolnak, a kúra hatására érezhetik fizikai erőnlétük fokozódását, terhelhetőségük és állóképességük növekedését.**

A rendszeresen és/vagy aktívan sportoló embernél az összes Sensolite kúra előnyei halmozottan érvényesülnek. Ugyanis a sejtek fokozott vér- illetve oxigénellátásának köszönhetően, izomzatuk, agyuk és az összes többi szervük több, friss oxigénhez jut a Sensolite használatának köszönhetően. Már igazolták élsportolók eredményei is, hogy a terápiának köszönhetően állóképességük, terhelhetőségük, izmaik rugalmassága és nem utolsó sorban a szellemi kiegyensúlyozottságuk is javul.

Mi is ennek a következménye? A fokozott oxigén ellátottságnak köszönhetően az izmok jobb tónusúvá válnak, terhelhetőbbek, kevésbé fáradnak el, sőt az esetleges sérülések alkalmával könnyebben regenerálódnak. Aki rendszeresen sportol, az edzések során sokkal kevésbé fárad el, ezen túlmenően maga az edzés sokkal hatékonyabb is lesz. További tapasztalatunk még, hogy az izmok tónusa és rugalmassága javul, ennek köszönhetően sokkal ritkábban fordulnak elő sérülések, de ha mégis, akkor ezek a további Sensolite fényágy használat során lényegesen gyorsabban gyógyulnak, illetve a fájdalmak gyakorlatilag azonnal eltűnhetnek. A rendszeresen és/vagy aktívan sportoló emberek a Sensolite használata mellett lényegesen több edzést tudnak elvégezni anélkül, hogy elfáradnának.

A fenti tapasztalatokat élsportolók rendszeres Sensolite használatának beszámolói alapján nyertük.

**Fontos vizsga vagy tárgyalás? Sorsdöntő prezentáció? A koncentrálóképesség kulcsszerepe**

Azoknak is ajánlott a Sensolite fényterápia, akiknek bizonyos alkalmakra kell különösen jó formába kerülniük (pl. fontos tárgyalás, üzletkötés, vizsga)! Főiskolások és egyetemisták is eredményesen használhatják a Sensolite fényterápiát, ha a vizsgán legjobb formájukat szeretnék hozni. Ugyanennek a csoportnak ajánlható a rendszeres fénykezelés túlzott igénybevétel esetén, a sok stressz, a kevés alvás, a pihenés és kikapcsolódás hiánya miatt fellépő energiahiány pótlására. Menedzserek esetében a kezelést bármikor érdemes elkezdeni, hiszen számukra a rendszeres fénykezelés azért nagyon előnyős, mert felér akár egy két hetes nyaralással, kikapcsolódással! A kúra ideje alatt feltöltődik energiával, megszabadul a folyamatosan fennálló stressz, a szellemi és fizikai igénybevétel káros hatásaitól. A túlterhelt szervezet sokkal könnyebben betegszik meg, tehát a rendszeres fénykezelés az ő esetükben nem csak energizál, hanem egészségmegőrző, betegségmegelőző szerepet is játszik. Felsőoktatási intézmények hallgatóinak különösen a vizsgaidőszakra érdemes a fényterápiás kúrát időzíteni, mégpedig olyan módon, hogy az utolsó kezelések nagyjából egybeessenek a vizsgák befejezésével. A legfontosabb napokra érdemes koncentráltabb kezeléssorozattal készülni: menedzserek, vezetők a kiemelt tárgyalásokat megelőző 2-3 napon lehetőség szerint minden nap a reggeli, délelőtt órákban kapjanak fénykezelést; egyetemisták és főiskolai hallgatók pedig a vizsga időpontját megelőző 2 egymást követő napon jöjjenek el Sensolite-ozni!

**A szellemi frissesség mellett a külső is fontos. A Sensolite-tal Ön is tehet a gyönyörű bőrért, hajért és körömért!**

Tinédzserek gyakori problémája a pattanásos arcbőr. A Sensolite rendszeres használatával azonban a kamaszoknak ez a gyakran nagyon fájdalmas és lélekölő problémája enyhíthető, javítható. A teljes testre ható polarizáltfény-kezelés a kapilláris erekben keringő vörösvértestek oxigén felvevő-, és szállítóképességét javítja, az immunitásért felelős fehérvérsejtek aktivitását serkenti, így javul a szervezet oxigén ellátása, fokozódik a méregtelenítés hatásfoka is. A sejtek és a szervek több oxigénhez jutnak, ez természetesen vonatkozik - legkiterjedtebb szervünkre, a bőrre is – , amely nagy örömmel és boldogan hálálja meg a többlet oxigént, valamint a fokozott méregtelenítést. Ez érvényes a szervezet összes sejtjére, szervére, így a bőrre, a fejbőrre, a hajhagymákra és a körmökre is.

 A rendszeres Sensolite kezelés a bőrt simává, hidratálttá teszi, ugyanis a kezelés során a sejtek – így a bőr, a fejbőr – anyagcseréje intenzívebbé válik. Ezen kívül a tinédzserkori pattanások által „örök” nyomot hagyott heges bőr is „kivasalható” a rendszeres Sensolite fénykezelés segítségével. A tapasztalatok azt mutatták, hogy a rendszeres Sensolite kezelés hatására a haj fényesebb és erősebb lesz, megszűnhet a hajhullás, sőt néhány esetben vendégeink azt tapasztalták, hogy kezdett visszatérni hajuk eredeti színe. Azokat az embereket, akik ideges, stresszes, feszült lelkiállapotuk miatt a körmüket rágják, és ezt nagyon szégyellik, csak biztatni tudjuk a kúrára, ugyanis a rendszeres Sensolite használat oldja a feszültséget, enyhíti a stressz által okozott lelki nyomást, így automatikusan segít abban, hogy az illető egyén leszokjon a körömrágásról. Ezt követően már csak hagyni kell megnőni a szép, erős, egészséges körmöket.

A régóta festett, elvékonyodott, rossz alapanyagú haj, a festéstől meggyötört hajhagymák, a szervezet jobb oxigénellátásának, továbbá megjavult anyagcseréjének köszönhetően új életre kelnek, megerősödnek, életerőt, energiát nyernek, teltebbé válnak, sőt, ha valakinek netán a lelki feszültségek miatt hullani kezdene a haja a Sensolite fényterápia ezt is megállíthatja.

**Vegye fel a harcot a plusz kilókkal szemben – segítségére lehet a Sensolite!**

Ismert jelenség, hogy a Sensolite teljes test polarizáltfény-kezeléssel az egyes sejtek, illetve a teljes szervezet anyagcseréjét segíthetjük. Tapasztalataink azt mutatták, hogy a sejtanyagcsere fokozódásának köszönhetően javul a szervezet méregtelenítő-képessége is. (Tapasztalataink szerint a vizelettel és az izzadsággal sokkal több méreganyag távozik, sőt a székletelválasztás is könnyebbé válik.) Ismert tény, hogy a szervezetben lévő méreganyagokat a zsírszövet tárolja, ezért a Sensolite rendszeres használatával a méreganyagok jó részétől megszabadulva, a zsírszövet jelenléte okafogyottá válik. Ha a fogyókúrázni kívánó személy bármilyen egyéb módszerrel meg akar szabadulni a szervezetében felhalmozódott zsírtól, az sokkal könnyebben sikerülhet, ha rendszeresen használja a Sensolite fényágyat.

Az olyan típusú fogyókúrához, melyhez a vendég például zsírbontó eszközöket használ (ultrahang, mechanikus rázkódás, stb.), a fénykezelést ajánlott közvetlenül az ilyen típusú kezelések előtt használni, mert akkor ezek a zsírbontó eljárások sokkal, de sokkal hatékonyabbá válhatnak. Hangsúlyozni kívánjuk, hogy feltétlenül ezen eljárások előtt(!) érdemes használni a fényágyat!

**A boldog és kiegyensúlyozott kismamákért és babáikért is tehetünk!**

A szülés okozta radikális hormonális, lelki és fizikai változások következtében fellépő helyzet „feldolgozásában” nyújthat segítséget a Sensolite fényágy, a rendszeres fénykezelés! Tapasztalataink szerint a teljes test polarizáltfény-terápia a tejelválasztás mértékét jelentősen fokozhatja, segíthet a szülés utáni hangulatingadozás, valamint depresszió megelőzésében, illetve legyőzésében; a természetes védekezőképesség növelésében, valamint a gátmetszés és császármetszés során elvégzett sebészeti beavatkozás gyorsabb javulásában.

A fényágyba természetesen nem csak az édesanya, hanem kisbabája is befektethető, hiszen a picik 1-2 hetes koruk után 5 percen át édesanyjuk mellett élvezhetik a polarizált fény jótékony hatásait. Mialatt a polarizált fény az édesanya lelkét és testét ápolgatja, nyugodtan szoptathatja kisbabáját, és észre fogja venni, hogy a tejtermelése jelentősen javulhat már az első fénykezelés alkalmával is.

Figyelem! Ajánlatos a babát a 20 perces fénykezelés utolsó 5 percében befektetni a kismama mellé, hogy amikor befejeződik a kezelés, akkor ők ketten az intim közelségükben együtt maradhassanak, és addig pihenhessenek, amíg a babának és mamának jól lesik.

Ennek az intim együttlétnek több rendbéli előnye van, hiszen nem csak az édesanyára, hanem kisbabájára is nyugtató, kiegyensúlyozó, harmonizáló hatást fejt ki a polarizáltfény-fürdő. A kisbabák – ha lehet – 5 percig tartózkodjanak a fényágyban (ha már sokszor igénybe vették és megszokták, sőt megszerették a helyzetet, akkor ez az időtartam növelhető akár 10 percre is).

A tapasztalataink azt mutatták, hogy a frissen szült kismamák, különösen első gyermek szülésekor általában nagyon idegesek, fáradtak, hiszen örökös izgalomban vannak amiatt, hogy vajon éppen miért sír a baba, hogy eleget evett-e, hogy nem fázik-e, nincs-e melege, stb.

A Sensolite fényágyban a stresszes idegrendszer kisimul, „kivasalódik” és a kismama új energiával töltődhet fel, így könnyebben meg tud birkózni a számtalan rá nehezedő vadonatúj feladattal, valamint az izgalommal.

**Életük nagy napja közeleg? A tökéletes esküvőt a Sensolite fényágy is segítheti**

Egy esküvő az összes résztvevőnek korra és nemre való tekintet nélkül óriási stresszt, megpróbáltatást és izgalmat jelent mindamellett, hogy megannyi örömmel, boldogsággal és élménnyel párosul.

Vegyük sorra! A szertartás és az utána következő parti megszervezése rengeteg munkával, rohanással, tárgyalással, szervezéssel jár. Mire eljön az esküvő napja, a fiatalok teljesen kimerülten állhatnak az oltár elé, pedig életük egyik legfontosabb napjához érkeznek.

Nagyon sokszor előfordul, hogy a menyasszony a sok izgalom és stressz hatására, éppen a nagy napra különféle kellemetlen tüneteket produkál: az esküvő napjára fejlődik ki az arca közepén egy nagy pattanás, vagy kijön egy herpesz, hasmenés fogja el, hirtelen megfázik, esetleg a szemén keletkezik árpa. Vőlegényénél pedig részint szolidaritásból, részint a megterhelésből kifolyólag hasonló problémák merülhetnek fel.

Mennyivel jobb az, ha a nagy napra az ifjú pár nyugodtan, higgadtan, feszültségektől mentesen, energiával tele készülhet, ráadásul megerősített immunrendszerrel, mely megvédi őket a kellemetlen bőrtünetektől és a belső idegességtől. Minden vonatkozásban tökéletes segítséget nyújt a fényág!

Jó szívvel ajánljuk, hogy az esküvőt megelőző 3 hétben legalább heti 3 alkalommal vegyék igénybe közösen, de javaslatunk szerint mégis külön-külön a polarizáltfény-fürdőt. Ez a rendszeres fényterápia javíthatja a szellemi és fizikai teljesítőképességüket, jobban bírhatják a szervezés okozta fáradalmakat és izgalmakat, és végül, de nem utolsó sorban, minimálisra csökkentjük annak esélyét, hogy éppen az esküvő napján, vagy közvetlenül előtte jelentkezzenek a kellemetlen tünetek!

Az esküvő nem csupán az ifjú párnak, hanem az örömszülőknek is nagy lelki és – sok esetben a szervezésben való aktív részvétel miatt - fizikai megterhelést is jelent. Bátran ajánljuk, hogy az esküvőt megelőző időszakban az örömszülők is rendszeresen részesüljenek Sensolite fénykezelésben, hogy lelkileg és fizikailag is felkészültebben és stressz mentesebben várják a gyermekeik nagy napját.

Lezajlott az esküvő és a parti, minden nagyszerűen sikerült, de a főszereplőknek még sikeresen túl kell esnie a nászéjszakán is. A Sensolite fénykezelés hatása természetesen túlnyúlik erre az időszakra is, hiszen számos fiatal számolt be arról, hogy a fényágynak köszönhetően javult libidójuk. E pozitív tapasztalatok alapján bátran számíthat arra az ifjú pár, hogy - ha lehet -, még örömtelibb nászéjszakát tölthetnek el együtt.

**A legkülönbözőbb fájdalmak csillapításában is hatékony a fényágy rendszeres használata!**

A polarizáltfény-terápia alkalmas lehet a különféle területeken és különböző okok miatt felmerülő fájdalomérzet csökkentésére vagy teljes megszűntetésére. Vannak esetek, amikor a fájdalomérzet már egy kezelés után jelentősen csökkenhet vagy el is múlhat. Ilyen típusú tapasztalatokat szereztünk például a különféle eredetű fejfájások, izomhúzódások kezelése után, hölgyek esetében pedig a menstruációval járó görcsös fájdalom kapcsán. Vannak olyan esetek is, ahol többször, mondhatni rendszeresen kell használni a Sensolite fényágyat ahhoz, hogy a fájdalomérzet megszűnhessen. Jelentős és nagyon gyors fájdalomcsökkentő hatást tapasztaltunk olyan esetekben, ahol ezt a kellemetlenséget súlyos sérülés (pl. izomszakadás, csonttörés, égési sérülés stb.), műtét, lágyrész reumatológiai (ízületi) problémák vagy izomláz váltják ki.

Ezekben az esetekben többször és rendszeresen érdemes befeküdni a Sensolite fényágyba, hiszen a fájdalom csökkenése vagy teljes megszűnése lényegesen hamarabb következhet be, mint ahogy a kezelés nélküli javulási folyamat során történne.

A sportsérüléseket kísérő fájdalomérzet szintén megszűnhet, akár prompt módon, akár 1-2 Sensolite fénykezelést követően.

A fenti kúrák pozitív hatásait már sok millió ember tapasztalta meg a gyakorlatban! Nagyon szeretném, ha Ön is átélné ezeket a nagyszerű hatásokat! Jó egészséget kívánok!